Електронните чипови устройства за врати използват два метода на отключване – контактен и безконтактен. В единия случай ползвателят използва вместо стандартния механичен ключ, електронен идентификатор (чип), вграден в пластмасов корпус с форма на ключодържател. За да се отключи вратата, контактният iButton жетон трябва да докосне повърхността на сензорното четящо устройство. Безконтактните ключове се срещат в множество разновидности, включително под формата на импланти. Имат различен обхват на действие, използвайки RFID технология.